CELEX: 32018D1206(01)
Language: mt
Date: 2018-11-30 00:00:00
Title: Deċiżjoni ta’ Implimentazzjoni tal-Kummissjoni tat-30 ta’ Novembru 2018 dwar il-pubblikazzjoni f’Il-Ġurnal Uffiċjali tal-Unjoni Ewropea ta’ applikazzjoni għal emenda ta’ speċifikazzjoni għal denominazzjoni fis-settur tal-inbid imsemmija fl-Artikolu 105 tar-Regolament (UE) Nru 1308/2013 tal-Parlament Ewropew u tal-Kunsill (Tierra de León (DOP))

6.12.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  C 439/4
               
            
         DEĊIŻJONI TA’ IMPLIMENTAZZJONI TAL-KUMMISSJONI
         tat-30 ta’ Novembru 2018
         dwar il-pubblikazzjoni f’Il-Ġurnal Uffiċjali tal-Unjoni Ewropea ta’ applikazzjoni għal emenda ta’ speċifikazzjoni għal denominazzjoni fis-settur tal-inbid imsemmija fl-Artikolu 105 tar-Regolament (UE) Nru 1308/2013 tal-Parlament Ewropew u tal-Kunsill (Tierra de León (DOP))
         (2018/C 439/04)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b’mod partikolari l-Artikolu 97(3) tiegħu,
         Billi:
         
                     (1)
                  
                  
                     Spanja bagħtet applikazzjoni għal emenda tal-ispeċifikazzjoni għad-denominazzjoni “Tierra de León” skont l-Artikolu 105 tar-Regolament (UE) Nru 1308/2013. L-emenda tinkludi l-bidla tal-isem minn “Tierra de León” għal “León”.
                  
               
                     (2)
                  
                  
                     Il-Kummissjoni eżaminat l-applikazzjoni u kkonkludiet li l-kundizzjonijiet stabbiliti fl-Artikoli 93 sa 96, fl-Artikolu 97(1) u fl-Artikoli 100, 101 u 102 tar-Regolament (UE) Nru 1308/2013 ġew issodisfati.
                  
               
                     (3)
                  
                  
                     Biex ikunu jistgħu jitressqu dikjarazzjonijiet ta’ oppożizzjoni skont l-Artikolu 98 tar-Regolament (UE) Nru 1308/2013, l-applikazzjoni għal emenda tal-ispeċifikazzjoni għad-denominazzjoni “Tierra de León” jenħtieġ li tiġi ppubblikata f’Il-Ġurnal Uffiċjali tal-Unjoni Ewropea,
                  
               IDDEĊIDIET KIF ĠEJ:
         
            Artikolu Uniku
            L-applikazzjoni għal emenda tal-ispeċifikazzjoni għad-denominazzjoni “Tierra de León” (DOP), skont l-Artikolu 105 tar-Regolament (UE) Nru 1308/2013, tinsab fl-Anness ta’ din id-Deċiżjoni.
            Skont l-Artikolu 98 tar-Regolament (UE) Nru 1308/2013, il-pubblikazzjoni ta’ din id-Deċiżjoni tagħti d-dritt ta’ oppożizzjoni għall-emenda tal-ispeċifikazzjoni msemmija fl-ewwel paragrafu ta’ dan l-Artikolu fi żmien xahrejn mid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-30 ta’ Novembru 2018.
            
               
                  Għall-Kummissjoni
               
               Phil HOGAN
               
                  Member of the Commission
               
            
         
         
            (1)  ĠU L 347, 20.12.2013, p. 671.
      
      
         
            ANNESS
            
               “TIERRA DE LEÓN”
            
            
               PDO-ES-A0882-AM02
            
            
               Data tal-applikazzjoni: 13.3.2017
            
            APPLIKAZZJONI GĦAL EMENDA GĦALL-ISPEĊIFIKAZZJONI TAL-PRODOTT
            1.   Regoli applikabbli għall-emenda
            
            L-Artikolu 105 tar-Regolament (UE) Nru 1308/2013 — Emenda mhux minuri
            2.   Deskrizzjoni u raġunijiet għall-emenda
            
            
               Emenda għall-isem tad-DOP:
            
            Isem id-DOP se jinbidel minn “Tierra de León” għal “León”. Din il-bidla se tolqot kemm l-Ispeċifikazzjoni kif ukoll id-Dokument Uniku, kull fejn jidher dak l-isem fiż-żewġ testi li huma.
            Minħabba l-kompetittività estrema li hemm illum il-ġurnata fis-suq tal-inbid, kif ukoll minħabba l-konfużjoni fil-fonetika u fil-kitba bejn l-ismijiet tad-denominazzjoni ta’ oriġini tagħna, “Tierra de León”, u l-IĠP “Vino de la Tierra de ‘Castilla y León’”, li skont ir-regolamenti attwali tista’ tiġi ttikkettata bħala “Vino de la Tierra de Castilla y León”, insibuha bi tqila ħafna nikkomunikaw lill-konsumaturi d-differenzi bejn l-inbejjed ta’ dawk iż-żewġ livelli, minkejja l-fatt li l-inbejjed tagħna ġejjin minn varjetajiet tal-għeneb indiġeni bħall-Prieto Picudo u l-Albarín blanco. Dan huwa l-każ saħansitra minkejja l-fatt li l-kundizzjonijiet tal-klima u tal-ħamrija u l-prattiki ta’ tkabbir ilhom is-sekli jiġu pperfezzjonati u adottati fost il-produtturi tagħna u fir-reġjun tagħna.
            L-isem “León”, li għandu jintuża għad-Denominazzjoni ta’ Oriġini, huwa perfettament konċiż u speċifiku għaż-żona ta’ produzzjoni protetta; jaqbel mal-konfini tal-muniċipalitajiet u tas-subcomarcas kollha taż-żona, u permezz tiegħu tinżamm ir-rabta eżistenti bejn il-prodott protett u l-kundizzjonijiet tabilħaqq partikolari li jiddefinuha storikament.
            DOKUMENT UNIKU
            1.   Isem/ismijiet għar-reġistrazzjoni
            
            León
            2.   Tip ta’ indikazzjoni ġeografika
            
            DOP — Denominazzjoni ta’ Oriġini Protetta
            3.   Kategoriji tal-prodotti tad-dwieli
            
            
                     
                        1.
                     
                     
                        Inbid
                     
                  4.   Deskrizzjoni tal-inbid/inbejjed
            
            
               INBID — Inbejjed bojod
            
            L-inbejjed bojod li jsiru mill-varjetajiet tal-għeneb Albarín Blanco, Verdejo u Godello għandhom togħma tajba u bilanċ aromatiku tajjeb, u huma friski u kumplessi.
            Qawwa alkoħolika totali minima: 10,5 % vol.
            Karatteristiċi analitiċi ġenerali
            
                        Qawwa alkoħolika proprja minima (f’% tal-volum):
                     
                     
                        10,5 
                     
                  
                        Aċidità totali minima:
                     
                     
                        4,5  fi grammi għal kull litru espressi bħala aċidu tartariku.
                     
                  
                        Aċidità volatili massima (f’milliekwivalenti għal kull litru):
                     
                     
                        11,67 
                     
                  
                        Total massimu ta’ diossidu tal-kubrit (f’milligrammi għal kull litru):
                     
                     
                        160
                     
                  
               INBID — Inbejjed rożè
            
            L-inbejjed rożè ta’ Prieto Picudo huma aromatiċi ħafna, friski (b’aċidità naturali għolja), u b’palat u struttura konsiderevoli (bilanċ bejn l-alkoħol u l-aċidità).
            Qawwa alkoħolika totali minima: 11 % vol.
            Karatteristiċi analitiċi ġenerali
            
                        Qawwa alkoħolika proprja minima (f’% tal-volum):
                     
                     
                        11
                     
                  
                        Aċidità totali minima:
                     
                     
                        4,5  fi grammi għal kull litru espressi bħala aċidu tartariku.
                     
                  
                        Aċidità volatili massima (f’milliekwivalenti għal kull litru):
                     
                     
                        11,67 
                     
                  
                        Total massimu ta’ diossidu tal-kubrit (f’milligrammi għal kull litru):
                     
                     
                        160
                     
                  
               INBID — Inbejjed ħomor
            
            Ħomor: b’intensità distintiva fil-lewn, aromatiċi (frott aħmar u iswed), qawwijin, kemxejn astrinġenti, b’togħma li ddum fil-palat.
            Qawwa alkoħolika totali minima: 11,5 % vol.
            Karatteristiċi analitiċi ġenerali
            
                        Qawwa alkoħolika proprja minima (f’% tal-volum):
                     
                     
                        11,5 
                     
                  
                        Aċidità totali minima:
                     
                     
                        4,3  fi grammi għal kull litru espressi bħala aċidu tartariku.
                     
                  
                        Aċidità volatili massima (f’milliekwivalenti għal kull litru):
                     
                     
                        11,67 
                     
                  
                        Total massimu ta’ diossidu tal-kubrit (f’milligrammi għal kull litru):
                     
                     
                        150
                     
                  
               INBID — Inbejjed ħomor immaturati
            
            L-inbejjed ħomor immaturati jżommu l-karatteristiki tal-varjetà tal-għenba (P Picudo), iżda huma iktar kumplessi, inqas astrinġenti, ibbilanċjati, tanniċi, u għandhom togħma li ddum fil-palat.
            Qawwa alkoħolika totali minima: 12 % vol.
            Karatteristiċi analitiċi ġenerali
            
                        Qawwa alkoħolika proprja minima (f’% tal-volum):
                     
                     
                        12
                     
                  
                        Aċidità totali minima:
                     
                     
                        4,3  fi grammi għal kull litru espressi bħala aċidu tartariku.
                     
                  
                        Aċidità volatili massima (f’milliekwivalenti għal kull litru):
                     
                     
                        11,67 
                     
                  
                        Total massimu ta’ diossidu tal-kubrit (f’milligrammi għal kull litru):
                     
                     
                        150
                     
                  5.   Prattiki tal-produzzjoni tal-inbid
            
            a.   
                  Prattiki enoloġiċi essenzjali
               
            
            
               Prattika enoloġika speċifika
            
            
                        —
                     
                     
                        Qawwa minima probabbli tal-għenba: 11,5 % (ħamra), 10,5 % (bajda).
                     
                  
                        —
                     
                     
                        Rendiment massimu tal-estrazzjoni: 74 litru għal kull 100 kg għeneb.
                     
                  
                        —
                     
                     
                        Għall-inbejjed li jkunu se jġorru t-tikketta “CRIANZA”, “RESERVA” jew “GRAN RESERVA”, għandhom jintużaw btieti tal-ballut b’kapaċità massima ta’ 330 litru, u li ma jkollhomx iktar minn 10 snin.
                     
                  
               Restrizzjoni rilevanti għall-vinifikazzjoni
            
            
                        —
                     
                     
                        L-inbejjed bojod għandhom jiġu prodotti bl-użu ta’ mill-inqas 50 % tal-varjetajiet tal-għeneb abjad Verdejo, Albarín blanco u Godello.
                     
                  
                        —
                     
                     
                        L-inbejjed rożè għandhom jiġu prodotti bl-użu ta’ mill-inqas 60 % tal-varjetajiet tal-għeneb Prieto Picudo u/jew Mencia, filwaqt li l-40 % li jifdal għandu jikkonsisti minn varjetajiet tal-għeneb awtorizzati (abjad u/jew aħmar).
                     
                  
                        —
                     
                     
                        L-inbejjed ħomor għandhom jiġu prodotti bl-użu ta’ mill-inqas 60 % tal-varjetajiet tal-għeneb aħmar Prieto Picudo u/jew Mencía.
                     
                  
               Prattika tal-kultivazzjoni
            
            Id-densità tat-tħawwil għandha tkun bejn 1 100 u 4 000 dielja għal kull ettaru.
            b.   
                  Rendimenti massimi
               
            
            
               Varjetajiet bojod f’arbuxxelli
            
            7 000 kg għeneb għal kull ettaru
            
               Varjetajiet bojod f’arbuxxelli
            
            51,80 ettolitru għal kull ettaru
            
               Varjetajiet bojod fuq kannizzata
            
            10 000 kg għeneb għal kull ettaru
            
               Varjetajiet bojod fuq kannizzata
            
            74 ettolitru għal kull ettaru
            
               Varjetajiet ħomor f’arbuxxelli
            
            6 000 kilogramma għeneb għal kull ettaru
            
               Varjetajiet ħomor f’arbuxxelli
            
            44,44 ettolitru għal kull ettaru
            
               Varjetajiet ħomor fuq kannizzata
            
            8 000 kg għeneb għal kull ettaru
            
               Varjetajiet ħomor fuq kannizzata
            
            59,20 ettolitru għal kull ettaru
            6.   Definizzjoni taż-żona demarkata
            
            Iż-żona ġeografika tad-DOP “León” tinsab fin-Nofsinhar tal-provinċja ta’ León, u tinkludi parti mill-provinċja ta’ Valladolid. Taqsam fruntiera mal-provinċji ta’ Zamora u Palencia, u għandha erja ta’ 3 317 km2. Tinkludi l-muniċipalitajiet li ġejjin:
            —   Fil-provinċja ta’ León:
            Algadefe, Alija del Infantado, Antigua (La), Ardón, Armunia (Pd.), Bañeza (La), Bercianos del Páramo, Bercianos del Real Camino, Burgo Ranero (El), Cabreros del Río, Calzada del Coto, Campazas, Campo de Villavidel, Castilfalé, Castrocalbón, Castrotierra de Valmadrigal, Cebrones del Río, Cimanes de la Vega, Corbillos de los Oteros, Cubillas de los Oteros, Chozas de Abajo, Fresno de la Vega, Fuentes de Carvajal, Gordaliza del Pino, Gordoncillo, Grajal de Campos, Gusendos de los Oteros, Izagre, Joarilla de las Matas, Laguna de Negrillos, Matadeón de los Oteros, Matanza, Onzonilla, Pajares de los Oteros, Palacios de la Valduerna, Pobladura de Pelayo García, Pozuelo del Páramo, Quintana del Marco, Quintana y Congosto, Riego de la Vega, Roperuelos del Páramo, Sahagún, San Adrián del Valle, San Esteban de Nogales, San Millán de los Caballeros, Santa Cristina de Valmadrigal, Santa Elena de Jamuz, Santa María del Monte Cea, Santas Martas, Santovenia de la Valdoncina, Toral de los Guzmanes, Valdemora, Valderas, Valdevimbre, Valencia de Don Juan, Valverde Enrique, Vallecillo, Vega de Infanzones, Villabraz, Villademor de la Vega, Villamandos, Villamañán, Villamontán de la Valduerna, Villamoratiel de las Matas, Villanueva de las Manzanas, Villaornate y Castro, Villaquejida, Villaturiel u Zotes del Páramo.
            —   Il-provinċja ta’ Valladolid:
            Becilla de Valderaduey, Bustillo de Chaves, Cabezón de Valderaduey, Castrobol, Castroponce, Cuenca de Campos, Mayorga, Melgar de Abajo, Melgar de Arriba, Monasterio de Vega, Quintanilla del Molar, Roales de Campos, Saelices de Mayorga, Santervas de Campos, Unión de Campos (La), Valdunquillo, Villacid de Campos, Villagómez la Nueva u Villalba de la Loma.
            Iż-żona tal-maturazzjoni għall-inbejjed tad-DOP “León” hija identika għaż-żona tal-produzzjoni.
            7.   Varjetà jew varjetajiet tad-dwieli li minnhom jinkiseb l-inbid/jinkisbu l-inbejjed
            
            
                         
                     
                     
                        ALBARIN BLANCO
                     
                  
                         
                     
                     
                        PRIETO PICUDO
                     
                  
                         
                     
                     
                        MENCIA
                     
                  
                         
                     
                     
                        VERDEJO
                     
                  
                         
                     
                     
                        GODELLO
                     
                  8.   Deskrizzjoni tar-rabta/rabtiet
            
            
               INBID
            
            Bis-saħħa ta’ klima kontinentali b’xitwa kiefra u twila, b’sajf qasir fejn jalternaw jiem ta’ ħafna sħana u nxif ma’ jiem ta’ kesħa, bi preċipitazzjoni ta’ madwar 500 mm u livelli għoljin ta’ dija tax-xemx, u bis-saħħa ta’ altitudni medja għolja, ħamrija fqira f’materja organika, u firxa speċifika ta’ varjetajiet tal-għeneb, partikolarment il-varjetà Prieto Picudo, il-produtturi tal-inbid huma kapaċi jipproduċu nbejjed b’intensità aromatika qawwija, b’aċidità bbilanċjata tajjeb, u b’togħma li ddum fil-palat.
            9.   Kundizzjonijiet essenzjali oħra
            
            
               Qafas ġuridiku:
            
            Fil-leġiżlazzjoni nazzjonali
            
               Tip ta’ kundizzjoni addizzjonali:
            
            L-ippakkjar fiż-żona demarkata
            
               Deskrizzjoni tal-kundizzjoni:
            
            Billi l-ibbottiljar tal-inbejjed protetti mid-DOP “León” huwa wieħed mill-punti kritiċi biex jiġu ssalvagwardjati l-karatteristiċi miksubin waqt il-proċessi tal-manifattura u tal-maturazzjoni, l-ippakkjar għandu jsir fil-kantini li jinsabu fiż-żona ta’ produzzjoni, fil-faċilitajiet tal-ibbottiljar tagħhom.
            
               Qafas ġuridiku:
            
            Fil-leġiżlazzjoni nazzjonali
            
               Tip ta’ kundizzjoni addizzjonali:
            
            Dispożizzjonijiet addizzjonali dwar it-tikkettar
            
               Deskrizzjoni tal-kundizzjoni:
            
            It-tikketta tista’ turi t-terminu tradizzjonali “DENOMINAZZJONI TA’ ORIĠINI”, minflok “DENOMINAZZJONI TA’ ORIĠINI PROTETTA”
            Huwa obbligatorju li t-tikketta turi s-sena tal-qtugħ tal-għeneb, inkluż għall-inbejjed li ma ġewx immaturati.
            L-inbejjed ħomor jistgħu juru fuq it-tikketta t-termini tradizzjonali li ġejjin: “CRIANZA”“RESERVA” u “GRAN RESERVA”, dejjem jekk ikunu ssodisfati l-kundizzjonijiet stabbiliti fil-leġiżlazzjoni applikabbli.
            10.   Link għall-ispeċifikazzjoni tal-prodott
            
            http://www.itacyl.es/opencms_wf/opencms/informacion_al_ciudadano/calidad_alimentaria/7_vinicos/index.html